กกต.เดินหน้าเลือกตั้ง 2 ก.พ. แต่ไม่ขยายวันรับสมัคร
ยัน กกต.ทั้ง 5 คน จะไม่ลาออก จังหวัดที่ยังไม่มีผู้สมัครในระบบเขต จะให้ลงคะแนนในระบบบัญชีรายชื่อเท่านั้น ผู้ไม่สามารถเข้าไปสมัครรับเลือกตั้งได้ให้ฟ้องศาลฎีกา3 ม.ค. 2556 - รายงานว่านายภุชงค์ นุตราวงศ์ เลขาธิการ กกต.แถลงผลการประชุม กกต. วันนี้ ยืนยัน กกต.ทั้ง 5 คน จะไม่ลาออกจากตำแหน่ง และมีมติว่าจะไม่ขยายวันเลือกตั้ง เนื่องจากกฎหมายกำหนดวันไว้ ทำให้ไม่สามารถขยายวันรับสมัครเลือกตั้ง ส.ส.ได้อีก เพราะเกรงจะกระทบกระบวนการอื่นๆ พร้อมย้ำว่าการเลือกตั้งในวันที่ 2 กุมภาพันธ์ 2557 จะเดินหน้าต่อไป โดยในส่วนของ 8 จังหวัด มี 6 จังหวัดที่ยังไม่มีผู้สมัครในระบบเขต จะให้ลงคะแนนในระบบบัญชีรายชื่อเท่านั้น ส่วนจังหวัดอื่นๆ จะมีการเลือกตั้งตามปกติส่วนผู้ไม่สามารถเข้าไปสมัครรับเลือกตั้งได้ เนื่องจากเหตุสุดวิสัย และได้ไปแจ้งความไว้ที่สถานีตำรวจแล้ว ในกรณีนี้เทียบเคียงมาตรา 39 ของ พ.ร.บ.ประกอบรัฐธรรมนูญว่าด้วยการเลือกตั้ง ส.ส. และการได้มาซึ่ง ส.ว. จึงขอให้ผู้ต้องการสมัคร 123 คนที่ไปแจ้งความไว้ ไปฟ้องศาลฎีกา เหมือนลักษณะกรณี กกต.ไม่ประกาศให้เป็นผู้สมัคร ส.ส. หลังไม่สามารถเปิดรับสมัคร ส.ส.ในส่วนกลางหรือ ที่สำนักงาน กกต.ได้ นายภุชงค์ กล่าว
ยัน กกต.ทั้ง 5 คน จะไม่ลาออก จังหวัดที่ยังไม่มีผู้สมัครในระบบเขต จะให้ลงคะแนนในระบบบัญชีรายชื่อเท่านั้น ผู้ไม่สามารถเข้าไปสมัครรับเลือกตั้งได้ให้ฟ้องศาลฎีกา3 ม.ค. 2556 -
กกต.,การเลือกตั้ง 2 ก.พ. 57